Зінаіда Аляксандраўна часта ацэньвае суседнія гарады сваім прафесійным поглядам і ўпэўнена, што ў Жабінцы чысцей і ўтульней, чым у многіх іншых месцах. “Пагадзіцеся, прыемна, калі ідзеш па нашым горадзе, а ён чысты, у квецені. Я ўвесь час бываю на вуліцах Жабінкі і ведаю, што людзі сустракаюцца розныя. Адным хапае выхаванасці не смеціць, а іншым лянота прайсці некалькі крокаў да урны. Але ж вуліцы – гэта твар горада. Іх стан адлюстроўвае ўзровень культуры мясцовых жыхароў”, – упэўнена Зінаіда Ранько.